2 wat kafoefel en bestuur amper tronk toe | Netwerk24
'n Paartjie is tronkstraf opgelê en hul rybewyse opgeskort nadat hulle op 'n snelweg in Spanje gekafoefel en bestuur het.
Die voorval het op 15 September gebeur. Beeldmateriaal wys hoe die motor oor die middelste baan van die snelweg beweeg terwyl die halfnaakte vrou bo-op die man sit.
Die polisie het die twee opgespoor waarna die Spanjaard, Abraham Gonzalez Jimenez, en sy Roemeense meisie, Iona Catalina Costas, skuld beken het op aanklag van roekelose bestuur.
Volgens die Mail Online is hulle elk 'n opgeskorte vonnis van ses maande opgelê en mag hulle vir twee jaar nie bestuur nie.